
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 551 

31 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ψήφιση Οργανισμού Εσωτερικής Υπηρεσίας του Ν.Π. 
Δημοτικοί Παιδικοί Σταθμοί Δήμου Δοξάτου Ν. 

Δράμας. 1 

Τροποποίηση του άρθρου 23 του Κανονισμού Λει¬ 
τουργίας Διοίκησης και παροχών του ΚΑΦ Λιμένα 

Πατρών. 2 

Απόκτηση Ελληνικής ιθαγένειας της ομογενούς Σά¬ 
ρας Μανέλοβα του Γερασίμου και της Μαρίας. 3 

Καθιέρωση υπερωριακής Εργασίας για το τακτικό 

προσωπικό του Δήμου Εκάλης Ν. Ιωαννίνων. 4 

Τροποποίηση του Οργανισμού Νομαρχιακής Αυτοδι¬ 
οίκησης Νομού Λασιθίου Κρήτης. 5 

Τροποποίηση διατάξεων του άρθρου 21 του Κανονι¬ 
σμού Εσωτερικής Οργάνωσης και Λειτουργίας 
ΟΛΘ ΑΕ κ.λπ. 6 


ΑΠΟΦΑΣΕΙ Σ 

Αριθ. οικ. 704 (1) 

Ψήφιση Οργανισμού Εσωτερικής Υπηρεσίας του Ν.Π. 
Δημοτικοί Παιδικοί Σταθμοί Δήμου Δοξάτου Ν. Δράμας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του άρθρου 12τουΝ. 1188/81 όπως αντικαταστάθη- 
καν με τις όμοιες του άρθρου 8 παρ. 5 του Ν. 2307/95 και 
του άρθρου 1 παρ. 2 του Ν. 2503/97. 
β) Των άρθρων 26, 198 και203τουΔ.Κ.Κ. (Π.Δ. 410/95). 
γ) Του άρθρου 12του Ν. 2880/2001. 

2. Την 3/2003 απόφαση του Διοικητικού Συμβουλίου του 
Δημοτικού Ν.Π. «Δημοτικοί Παιδικοί Σταθμοί Δήμου Δο¬ 
ξάτου». 

3. Την 289/2003 απόφαση - γνωμοδότηση του Δημοτι¬ 
κού Συμβουλίου Δοξάτου 

4. Την 73/2003 απόφαση - γνωμοδότηση του Υπηρεσια¬ 
κού Συμβουλίου του άρθρου 8 του Ν. 2307/95. 


2. Την 2550/1.10.2003(ΦΕΚ 1588/τ.Β/27.10.2003) από¬ 
φαση Γ.Γ.Π.Μ.Θ. «Μεταβίβαση αρμοδιοτήτων στους Δι¬ 
ευθυντές Τοπικών Αυτοδιοικήσεων και στους Τμηματάρ- 
χεςτων ιδίων Υπηρεσιών», αποφασίζουμε: 

Εγκρίνουμε την 3/2003 απόφαση του Διοικητικού Συμ¬ 
βουλίου του Ν.Π. «Δημοτικοί Παιδικοί Σταθμοί Δήμου Δο¬ 
ξάτου» με την οποία ψηφίζεται ο Ο.Ε.Υ. του Ν.Π. του Δή¬ 
μου 

ΟΡΓΑΝΙΣΜΟΣ 
ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΝΟΜΙΚΟΥ ΠΡΟΣΩΠΟΥ ΜΕ ΤΗΝ ΕΠΩΝΥΜΙΑ 

«ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΔΗΜΟΥ ΔΟΞΑΤΟΥ» 

Το Νομικό Πρόσωπο θα λειτουργεί σε επίπεδο διεύθυν¬ 
σης 

Άρθρο 1 

Διάρθρωση Υπηρεσιών 

Η Υπηρεσία του Νομικού Προσώπου Παιδικών Σταθμών 
Δήμου Δοξάτου συγκροτείται σε Διεύθυνση Παιδικών 
Σταθμών Δήμου Δοξάτου με τα παρακάτω τμήματα: 

1. ΤΜΗΜΑ Α' ΠΑΙΔΙΚΟΥ ΣΤΑΘΜΟΥ ΑΓΙΟΥ ΑΘΑΝΑΣΙΟΥ 

2. ΤΜΗΜΑ Β' ΠΑΙΔΙΚΟΥ ΣΤΑΘΜΟΥ ΔΟΞΑΤΟΥ 

3. ΤΜΗΜΑ Γ ΠΑΙΔΙΚΟΥ ΣΤΑΘΜΟΥ ΚΥΡΓΙΩΝ 

Άρθρο 2 

Αρμοδιότητες Διεύθυνσης και Τμημάτων 

Α) Η Διεύθυνση εποπτεύει, συντονίζει και κατευθύνει το 
παιδαγωγικό έργο των Σταθμών και γενικά μεριμνά για 
την εύρυθμη λειτουργία τους σύμφωνα με τον ισχύοντα 
κανονισμό. 

Β) Τα Τμήματα Παιδικών Σταθμών επιμελούνται την πα¬ 
ροχή σύγχρονης προσχολικής αγωγής στα φιλοξενούμε¬ 
να νήπια σε συνεργασία με το προσωπικό των Σταθμών. 

Άρθρο 3 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
Παιδαγωγούς του Σταθμού την εφαρμογή των σύγχρο¬ 
νων απόψεων της Παιδαγωγικής και την Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των Τμημάτων. 

3. Είναι αρμόδιος για εύρυθμη λειτουργία των Σταθμών. 

4. Εισηγείται στο Δ.Σ. κάθε θέμα που αφορά στη λει¬ 
τουργία, το προσωπικό, τους γονείς και την υλικοτεχνική 
υποδομή των Σταθμών όπως: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Τον αριθμό και τις ειδικότητες του προσωπικού που 
είναι αναγκαίο προκειμένου να διασφαλιστεί η εύρυθμη 
λειτουργία τους. 

• Το παιδαγωγικό υλικό καιτον πόσης φύσεως εξοπλισμό. 

• Τις απαραίτητες εργασίες για την επισκευή και συ¬ 
ντήρηση των κτιριακών εγκαταστάσεων. 

• Την επιμόρφωση του προσωπικού. 

5. Είναι υπεύθυνος για τη τήρηση του ωραρίου του προ¬ 
σωπικού, προγραμματίζει και εγκρίνει τις άδειες αυτού 
έτσι ώστε να μη δημιουργούνται λειτουργικά προβλήμα¬ 
τα στους Σταθμούς. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν στις ανάγκες των Τμημάτων τους. 

7. Επιβλέπει τη τήρηση όλων των απαραίτητων βιβλίων. 

Άρθρο 4 

Καθήκοντα Προϊσταμένου Τμημάτων Παιδικών Σταθμών 

1. Ευθύνεται για την εύρυθμη λειτουργία του Τμήματος 
και την τήρηση του κανονισμού λειτουργίας. 

2. Ευθύνεται για τηνπαροχή σωστής προσχολικής αγω¬ 
γής στα φιλοξενούμενα νήπια σε συνεργασία με το Παι¬ 
δαγωγικό προσωπικό. 

3. Εποπτεύει όλο το προσωπικό του Τμήματος για τη 
σωστή εκτέλεση των καθηκόντωντου. 

4. Εισηγείται στη Διεύθυνση τις ανάγκες του Τμήματος 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις προσωπικού 
και γονέων. 

Άρθρο 5 

Οργανική Σύνθεση Προσωπικού 
Οι θέσεις προσωπικού ορίζονται ως εξής: 

Α' ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΤΕ 9 ΒΡΕΦΟΝΗΠΙΟΚΟΜΙΑΣ 
Θέσεις επτά (7) με βαθμό Δ'- Α' 

2. ΚΛΑΔΟΣ ΔΕ 8 ΒΟΗΘΩΝ ΒΡΕΦΟΚΟΜΩΝ - ΠΑΙΔΟΚΟ¬ 
ΜΩΝ 

Θέσεις τρεις (3) με βαθμό Δ'- Α' 

3. ΚΛΑΔΟΣ ΔΕ 32 ΜΑΓΕΙΡΩΝ 
Θέσεις τρεις (3) με βαθμό Δ'- Α' 

4. ΚΛΑΔΟΣ Υ.Ε. 14 ΒΟΗΘΗΤΙΚΟΥ ΠΡΟΣΩΠΙΚΟΥ 
(ΒΟΗΘ. ΜΑΓΕΙΡΟΥ) 

Θέσεις τρεις (3) με βαθμό Ε'- Β' 

5. ΚΛΑΔΟΣ Υ.Ε. 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Θέσεις τρεις (3) με βαθμό Ε'- Β' 

Β'ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 
Α. ΜΟΝΙΜΟ ΠΡΟΣΩΠΙΚΟ 

1. ΠΕ ΝΗΠΙΑΓΩΓΩΝ (Προσωρινός) 

Θέσεις δύο (2) 

2. ΤΕ ΝΗΠΙΑΓΩΓΩΝ (Προσωρινός) 

Θέσεις δύο (2) 

3. ΤΕ ΒΡΕΦΟΝΗΠΙΟΚΟΜΙΑΣ 
Θέσεις δύο (2) 

4. Υ.Ε. 14 ΜΑΓΕΙΡΩΝ 
Θέσεις μία (1) 

5. Υ.Ε. 16 ΠΡΟΣΩΠΙΚΟ ΚΑΘΑΡΙΟΤΗΤΑΣ 
Θέσεις δύο (2) 

Β. ΠΡΟΣΩΠΙΚΟ ΜΕ ΣΥΜΒΑΣΗ ΙΔ. ΔΙΚΑΙΟΥ ΑΟΡΙΣΤΟΥ 
ΧΡΟΝΟΥ 

Θέσεις μία (1) ΥΕ Μαγείρων 
Γ' ΕΠΟΧΙΑΚΟ ΠΡΟΣΩΠΙΚΟ 
Θέσεις επτά (7) 


3 θέσεις ΤΕ 9 Βρεφονηπιοκομίας 

1 θέση Υ.Ε. 14 Βοηθών Μαγείρων 

3 θέσεις Υ.Ε. 16 Προσωπικού Καθαριότητας 

Οι θέσεις των κλάδων ΠΕ Νηπιαγωγών (προσωρινός) 
και ΤΕ Νηπιαγωγών (προσωρινός) μετατρέπονται μόλις 
κενωθούν με οποιονδήποτε τρόπο σε θέσεις του Κλάδου 
ΤΕ9 Βρεφονηπιοκομίας σύμφωνα με τις διατάξειςτου άρ¬ 
θρου 35 του Ν. 2646/1998. 

Άρθρο 6 

Προϊστάμενοι Υπηρεσιακών Μονάδων 

Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) και ΤΕ Βρεφο¬ 
νηπιοκομίας ως Προϊστάμενοι των Τμημάτων Παιδικών 
Σταθμών και της Διεύθυνσης Παιδικών και Βρεφονηπια¬ 
κών Σταθμών Δήμου Δοξάτου επιλέγονται από τους κλά¬ 
δους ΠΕ Νηπιαγωγών (προσωρινός), ΤΕ Νηπιαγωγών 
(προσωρινός) και ΤΕ Βρεφονηπιοκομίας. 

Μετά τη κατάργηση των προσωποπαγών θέσεων προϊ¬ 
στάμενοι κρίνονται κατ' αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

Άρθρο 7 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τις άδειες, τις μετα¬ 
βολές της υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της 
υπαλληλικής σχέσης και την ιατροφαρμακευτική περί¬ 
θαλψη των υπαλλήλων εφαρμόζονται οι εκάστοτε ισχύ- 
ουσες Νομοθετικές Διατάξεις. 

Άρθρο 8 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσης 
εργασίας καθώς και ορισμένο αριθμό επιπλέον θέσεων 
για την κάλυψη των υφιστάμενων και μελλοντικών ανα- 
γκώντου Ν.Π.Δ.Δ. 

Η κατανομή του προσωπικού στη Διεύθυνση και στα 
Τμήματα γίνεται με απόφαση του Προέδρου του Δ.Σ. των 
Παιδικών Σταθμών Δήμου Δοξάτου, ανάλογα με τις ανά¬ 
γκες των υπηρεσιών, τα προσόντα των υπαλλήλων, την 
πείρα και τις γνώσεις αυτών σε ειδικά αντικείμενα κατά 
την οποία κατανομή θα εξετάζονται και τυχόν ειδικές ανά¬ 
γκες των υπαλλήλων (μητέρες ανηλίκων, έγκυες γυναί¬ 
κες, τόπος διαμονής κ.λπ.). 

ΠροϊστάμενοιΔιευθύνσεων και Τμημάτων ορίζονται πά¬ 
ντα με απόφαση του Προέδρου του Δ.Σ., οι κρινόμενοι 
από το Υπηρεσιακό Συμβούλιο υπάλληλοι αναπληρούμε- 
νοι σε περίπτωση απουσίας τους η κωλύματος από τον 
αρχαιότερο κατά βαθμό της αυτής Υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό ρυθμίζεται με το Κανονισμό Λειτουργίας του 
Ν.Π.Δ.Δ. 

Από την ψήφιση του παραπάνω Ο.Ε.Υ. προκαλείται δα¬ 
πάνη σε βάρος του προϋπολογισμού του οικ. έτους 2004 
ο οποίος ενισχύεται από τους ΚΑΠ, τροφεία κ.λ.π. 
450.000,00 Ευρώ εφόσον προσληφθούν όλοι και για τα 
επόμενα οικονομικά έτη το ύψος της δαπάνης δεν μπορεί 
ναπροσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 30 Ιανουάριου 2004 

Με εντολή Γενικού Γραμματέα Περιφέρειας 
Η Διευθύντρια 
Μ. ΤΣΙΑΡΑ 

-*- 

Αριθ. 21500 (2) 

Τροποποίηση του άρθρου 23 του Κανονισμού Λειτουρ¬ 
γίας Διοίκησης καιπαροχώντου ΚΑΦ Λιμένα Πατρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις: 

α) Του Ν.Δ. 532/70 περί Διοικητικής Αποκέντρωσης σε 
συνδυασμό, με το Β.Δ. 711/70 περί καθορισμού αρμοδιο¬ 
τήτων Υπ. Εργασίας. 

β) Του Π.Δ. 369/89 περί Οργάνωσης Υπηρ. Εργασίας 
Νομαρχιών. 

γ) Του ισχύοντα Κανονισμού Λειτουργίας, Διοικήσεως 
και παροχών του ΚΑΦ Λιμένος Πατρών. 

δ) Του Ν. 2503/97 για την Οργάνωση κλπτης Περιφέρειας. 

2. Την 159/97 απόφαση του Γ.Γ. της Π.Δ.Ε. για τη μετά¬ 
βαση εξουσίας προς υπογραφή. 

3. Το 1503/25.6.2003 πρακτικό συνεδρίασης της ΔΕ του 
ΚΑΦ Λιμένος Πατρών για την έγκριση αναπροσαρμογής 
ποσών αποζημίωσης κλπ στους υπαλλήλους του. 

4. Το αρ. πρ. 14592/22.9.2003 έγγραφό μας προς το Υπ. 
Εργασίας αναφορικά με το θέμα. 

5. Το φ3α/16077/9.12.2003 έγγραφο του Υπ. Εργασίας 
για το αντικείμενο του θέματος, αποφασίζουμε: 

Εγκρίνουμε το 1503/25.6.2003 πρακτικό συνεδρίασης της 
ΔΕ του ΚΑΦ Λιμένος Πατρών περί αναπροσαρμογής της 
εφάπαξ αποζημίωσης των φορτοεκ/των - κομιστών και υπαλ¬ 
λήλων που υπάγονται σ’ αυτό τροποποιούντες το άρθρο 23 
παρ. 1 εδαφ. 1 του ισχύοντος Κανονισμού Λειτουργίας, διοί¬ 
κησης και παροχών του ΚΑΦ Λιμένος Πατρών, ώστε τα ανα- 
φερόμενα ποσά να αναπροσαρμοσθούν ως εξής: 

Η εφάπαξ αποζημίωση των φορτ/των - κομιστών Τελω¬ 
νείου και υπαλλήλων του ΚΑΦ Λιμένος Πατρών αναπρο¬ 
σαρμόζεται γιατο έτος 2003 και εφεξής κατά 5% ποσοστό 
(πέντε τοις εκατό) μη δυναμένου του ανωτάτου ορίου να 
υπερβαίνει το ποσό των πενήντα μια χιλιάδων και εννια- 
κοσίων εξήντα πέντε (51.965) ευρώ. 

Η προαναφερόμενη ποσοστιαία αύξηση θα υπολογι- 
σθεί και στα επιμέρους ισχύοντα κλιμάκια. 

Το βοήθημα για έξοδα κηδείας των φορτ/των του ΚΑΦ 
Λιμένα Πάτρας, όπως αναφέρεται στο άρθρο 27 του 
ισχύοντος κανονισμού παραμένει ως έχει και το ύψος πο¬ 
σού μέχρι των τριών χιλιάδων διακοσίων ογδόντα τεσσά¬ 
ρων (3.284,00) ευρώ. 

Από τις διατάξεις της απόφασης αυτής δενπροκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 19 Ιανουάριου 2004 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής κ.α.α. 

ΧΛΟΗ ΚΑΤΣΟΥΔΑ 


(3) 

Απόκτηση Ελληνικής ιθαγένειας της ομογενούς Σάρας 
Μανέλοβατου Γερασίμου και της Μαρίας. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Μετην 529/2.3.2004 απόφαση της Γ ενικής Γ ραμματέως 
Περιφέρειας Δυτικής Μακεδονίας, που εκδόθηκε σύμφω¬ 
να με τις διατάξεις του άρθρου 1 του Ν. 2790/2000 (ΦΕΚ 
24 τ.Α.) «Αποκατάσταση των παλιννοστούντων ομογενών 
απότηντέως Σοβ. Ένωση και άλλες διατάξεις» καιτου άρ¬ 
θρου 76του Ν. 2910/2001 (ΦΕΚ91/τ. Α), γίνεται αποδεκτή 
η από 3.2.2004 αίτηση της ομογενούς Σάρας Μανέλοβα 
του Γερασίμου και της Μαρίας περί αποκτήσεως της Ελ¬ 
ληνικής Ιθαγένειας και εγκρίνουμε τον εξελληνισμό του 
επωνύμου της από Μανέλοβα σε Μανελίδου. 

Με εντολή Γ ενικού Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 
-♦- 

Αριθ. 497 (4) 

Καθιέρωση υπερωριακής Εργασίας για το τακτικό προ¬ 
σωπικό του Δήμου Εκάλης Ν. Ιωαννίνων. 

Ο ΔΗΜΑΡΧΟΣΕΚΑΛΗΣ 
Έχοντας υπόψη: 

1) Τις διατάξεις του άρθρου 18 παρ. 1 Ν. 2470/97 και την 
εγκύκλιο του Υπ. Εσωτερικών 2030771/4262/24.4.97 
«Οδηγίες για την εφαρμογή του Ν. 2470/97 αναμόρφωση 
μισθολογίου του προσωπικού της δημόσιας Διοίκησης 
και άλλες συναφείς διατάξεις» σύμφωνα με τις οποίες κα¬ 
θιερώνεται για το προσωπικό του δημοσίου των Ν.Π.Δ.Δ 
και Ο.Τ.Α. εργασία με αμοιβή πέρα από το κανονικό ωρά¬ 
ριο εργασίας μέχρι συνολικού αριθμού ωρών κατ’ έτος 
που αντιστοιχεί στο 40% του υπηρετούντος προσωπικού 
με 200 ώρες κατ’ ανώτερο όριο για κάθε υπάλληλο. 

2) Ότι στο Δήμο υπηρετούν 4 τακτικοί υπάλληλοι και 
επομένως ο ετήσιος ανώτατος αριθμός ωρών υπερωρια- 
κής εργασίας ανέρχεται σε ώρες 400. 

3) Την ανάγκη καθιερώσεως υπερωριακής εργασίας για 
τους παρακάτω αναφερόμενους τακτικούς υπαλλήλους 
του Δήμου, δεδομένου ότι η εκτέλεση των παρακάτω ανα- 
φερομένων εργασιών και η σύνταξη μελετών που εκτελέ- 
στηκε ή θα εκτελεστεί από τον καθένα δεν είναι δυνατή 
μέσα στο ωράριο εργασίας τους. 

4) Τις διατάξεις του άρθρου 18 παρ 4του Ν. 2470/1997 
σύμφωνα με τις οποίες οι αποφάσεις καθιέρωσης υπερω- 
ριακής εργασίας δεν μπορεί να έχουν αναδρομική ισχύ 
πέραν του μηνάς από την έκδοσή τους. 

5) Τις διατάξεις του άρθρου 21 παρ 3του Ν. 2515/1997 
σύμφωνα με τις οποίες η διάθεση του ανωτάτου αριθμού 
ωρών γίνεται ανάλογα με τις εμφανιζόμενες υπηρεσιακές 
ανάγκες και σε καμία περίπτωση δεν μπορεί να δικαιολο¬ 
γηθεί υπερωριακή απασχόληση πέρα των εξήντα (60) 
ωρών τον μήνα κατ’ υπάλληλο, αποφασίζουμε: 

Α. Καθιερώνεται απογευματινή εργασία πέρα του κανο¬ 
νικού ωραρίου για 4 υπαλλήλους του Δήμου και ώρες 400 
από 27.2.2004 έως 31.12.2004 για όλες εξαιρετικές και 
απρόβλεπτες ή έκτακτες περιπτώσεις. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεταμόρφωση, 27 Φεβρουάριου 2004 

Ο Δήμαρχος 
ΧΡΗΣΤΟΣ ΖΑΧΑΡΗΣ 

-♦- 

Αριθ. 38 (5) 

Τροποποίηση του Οργανισμού Νομαρχιακής Αυτοδιοί¬ 
κησης Νομού Λασιθίου Κρήτης. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΛΑΣΙΘΙΟΥ 
(Απόφαση 184/29.12.2003) 

Έχοντας υπόψη: 

1. Τις διατάξεις του άρθρου 104 παρ. 4 του Π.Δ. 30/96 
(ΚΝΑ) 

2. Την 22/95 απόφαση του Ν.Σ. «Οργανισμός Νομαρχια¬ 
κής Αυτοδιοίκησης Ν. Λασιθίου (ΦΕΚ 315/25.4.1995 τ.Β'). 

3. Τον Προϋπολογισμό οικονομικού έτους 2004της Ν.Α. 
Λασιθίου. 

4. Την 184/29.12.2003 απόφαση του Νομαρχιακού Συμ¬ 
βουλίου που διατυπώθηκε στο αριθμ. 15/29.12.2003 Πρα¬ 
κτικό του, περί τροποποίησης του Οργανισμού της Νο¬ 
μαρχιακής Αυτοδιοίκησης Ν. Λασιθίου, αποφασίζει: 

Τροποποιεί και συμπληρώνει τον Οργανισμό της Νο¬ 
μαρχιακής Αυτοδιοίκησης Λασιθίου ως προς το Μέρος 
Δεύτερο «Διάρθωση και Αρμοδιότητες Υπηρεσιών κατά 
τομείς» και Μέρος Τρίτο, «Προσωπικό» ως εξής: 

ΜΕΡΟΣ ΔΕΥΤΕΡΟ 
ΚΕΦΑΛΑΙΟ Β 

ΥΠΗΡΕΣΙΕΣ ΟΙΚΟΝΟΜΙΚΗΣ ΑΝΑΠΤΥΞΗΣ 
ΤΜΗΜΑΑ 

ΥΠΗΡΕΣΙΕΣ ΠΡΩΤΟΓΕΝΟΥΣ ΠΑΡΑΓΩΓΗΣ 

Ολόκληρο το Αρθρο 3 αντικαθίσταται ως εξής: 

ΔΙΕΥΘΥΝΣΗ ΑΓΡΟΤΙΚΗΣ ΑΝΑΠΤΥΞΗΣ 

Οι αρμοδιότητες της Δ/νσης Αγροτικής Ανάπτυξης εί¬ 
ναι όσες έχουν μεταβιβαστεί στη Ν.Α. μέχρι σήμερα με νό¬ 
μους,διατάγματα και Υπουργικές αποφάσεις και ιδίως: 

Η προστασία και ανάπτυξη της Φυτικής και Ζωικής Πα¬ 
ραγωγής. 

Η ενημέρωση και η γεωτεχνική υποστήριξη του αγροτι¬ 
κού κόσμου για την βελτίωση των μεθόδων εργασίας και 
της τεχνικής των παραδοσιακών και σύγχρονων καλλιερ¬ 
γειών. 

Ενημέρωση για την οργάνωση και διαχείριση των γεωρ¬ 
γικών εκμεταλλεύσεων. 

Η συμβολή στην ανάπτυξη υγιών Συνεταιριστικών και 
Συνεργατικών δράσεων,η παρακολούθηση και η λειτουρ¬ 
γία τους. 

Η προώθηση εναλλακτικών καλλιεργειών και προϊόντων 

Η εκπόνηση γεωργοοικονομικών μελετών εγγειοβελ¬ 
τιωτικών έργων σε τοπικό επίπεδο. 

Η διαχείριση των υδάτινων πόρων, η εποπτεία διοίκη¬ 
σης λειτουργίας και συντήρησης των εγγειοβελτιωτικών 
έργων και η εποπτεία της εκμηχάνισης της γεωργίας στο 
νομό. 

Η κατάρτιση προγραμμάτων αγροτικής ανάπτυξης και 
η παρακολούθηση της εκτέλεσης και λειτουργίας τους. 

Η εφαρμογή της εκάστοτε Κοινής Αγροτικής Πολιτι- 
κής(ΚΑΠ) της Ευρωπαϊκής Ένωσης και της εκάστοτε εθνι¬ 


κής αγροτικής πολιτικής στο επίπεδο του νομού και η πα¬ 
ρακολούθηση Ευρωπαϊκών και Εθνικών Προγραμμάτων. 

Ο σχεδιασμός του επιθυμητού τρόπου γεωργικής ανά¬ 
πτυξης του Νομού σε συνεργασία με την Δ/νση Προ¬ 
γραμματισμού. 

Η εκτίμηση και παρακολούθηση της γεωργικής και κτη- 
νοτροφικής παραγωγής και των τιμών των γεωργικών 
προϊόντων. 

Η συγκέντρωση και στατιστική επεξεργασία στοιχείων 
παραγωγής. 

Η λήψη μέτρων για την προστασία του Περιβάλλοντος 
και της Δημόσιας Υγείας σε σχέση με τις γεωργικές δρα¬ 
στηριότητες,με την συνεργασία της Δ/νσης Υγιεινής και 
του Τμήματος Περιβάλλοντος. 

Σύνταξη προτάσεων τροποποίησης μέτρων γεωργικής 
πολιτικής. 

Η Δ/νση Αγροτικής Ανάπτυξης αποτελείται από τα πα¬ 
ρακάτω Τμήματα και Γραφεία με τις αντίστοιχες αρμο¬ 
διότητες: 

Α. ΤΜΗΜΑ ΤΕΚΜΗΡΙΩΣΗΣ - ΠΡΟΓΡΑΜΜΑΤΩΝ 
ΚΑΙ ΕΝΗΜΕΡΩΣΗΣ 

Στις αρμοδιότητες του Τμήματος ανήκουν: 

Ο συντονισμός λειτουργίας των τμημάτων και Γραφεί¬ 
ων Γεωργικής Ανάπτυξης. 

Η συγκέντρωση και επεξεργασία στοιχείων, η κατάρτι¬ 
ση πολυετών και ετήσιων προγραμμάτων γεωργικής και 
κτηνοτροφικής ανάπτυξης. 

Η παρακολούθηση και αξιολόγηση της εφαρμογής των 
διαφόρων προγραμμάτων και των εφαρμοζόμενων μέ¬ 
τρων γεωργικής πολιτικής. 

Η εφαρμογή προγραμμάτων για την ίδρυση και τον εκ¬ 
συγχρονισμό μονάδων παραγωγής, τυποποίησης, μετα¬ 
ποίησης συσκευασίας, διακίνησης και εμπορίας γεωργι¬ 
κών και κτηνοτροφικών προϊόντων. 

Το πρόγραμμα της εξισωτικής αποζημίωσης στις ορει¬ 
νές και μειονεκτικές περιοχές του Νομού. 

Η μέριμνα για τη εφαρμογή της πρόωρης συνταξιοδό- 
τησης των αγροτών. 

Ο έλεγχος και η διόρθωση των δελτίων ετήσιας γεωργι¬ 
κής στατιστικής έρευνας όλων των Δήμων και δημοτικών 
διαμερισμάτων του Νομού. 

Η τήρηση των μητρώων αγροτικών εκμεταλλεύσεων. 

Η εκτίμηση και παρακολούθηση της γεωργοκτηνοτρο- 
φικής παραγωγής και εξέλιξης τιμών. 

Η εφαρμογή του προγράμματος μελέτης - έρευνας των 
γεωργικών διαρθρώσεων, που είναι συμβατική υποχρέω- 
ση της χώρας μας προς την Ευρωπαϊκή Ένωση με τίτλο 
«Δίκτυο Γεωργικής Λογιστικής Πληροφόρησης» (ΒΙΟΑ). 

Ο υπολογισμός των δεικτών του τυπικού ακαθάριστου 
κέρδους για τις καλλιέργειες και εκτροφές του Νομού. 

Η συνεργασία με την Εθνική Στατιστική Υπηρεσία Ελλά¬ 
δος στα προγράμματα απογραφών και δειγματοληπτικών 
ερευνών για την διάρθρωση των γεωργικών εκμεταλλεύ¬ 
σεων. 

Η σύνταξη κοστολογίων παραγωγής και ο υπολογισμός 
του ετήσιου καθαρού γεωργικού εισοδήματος κατά κλά¬ 
δο παραγωγής στο Νομό. 

Η παροχή τεχνικών γνώσεων και συμβουλών στους 
αγρότες. 

Η ενημέρωση του αγροτικού πληθυσμού για την εφαρ¬ 
μογή βελτιωμένων μεθόδων εργασίας, καλύτερη οργά¬ 
νωση γεωργικών εκμεταλλεύσεων, βελτίωση διαβίωσης 

της γεωργικής οικογένειας και υποστήριξη δραστηριοτή¬ 
των που έχουν σχέση με την οικογένεια, προστασία κατα¬ 
ναλωτή, προστασία περιβάλλοντος και υγιεινή διατροφή 

Η εφαρμογή του προγράμματος των νέων αγροτών κα¬ 
θώς και όλων των κανονισμών που παρέχουν υποστήριξη 
στους νέους αγρότες. 

Ο συντονισμός και ο έλεγχος των σχεδίων βελτίωσης 
για τον εκσυγχρονισμό των γεωργικών εκμεταλλεύσεων. 

Η ενημέρωση και η παροχή οδηγιών στα πλαίσια του 
προγράμματος Αγροτικής οικιακής Οικονομίας. 

Το Τμήμα Τεκμηρίωσης προγραμμάτων και Ενημέρω¬ 
σης απαρτίζεται από τα παρακάτω Γραφεία. 

αΐ) Γραφείο Προγραμμάτων, Στατιστικής, Συνεργατι¬ 
σμού και τήρησης μητρώου αγροτικών εκμεταλλεύσεων. 

α2) Γ ραφείο εξισωτικής αποζημίωσης - ΟΔΓΕ - ΗΙΟΑ. 

α3) Γ ραφείο Νέων Αγροτών, Σχεδίων Βελτίωσης γεωρ¬ 
γικών εκμεταλλεύσεων, ΑΟΟ και Ενημέρωσης. 

Β. ΤΜΗΜΑ ΦΥΤΙΚΗΣ ΠΑΡΑΓΩΓΗΣ 

Στις αρμοδιότητες του Τμήματος ανήκουν: 

Η λήψη και εφαρμογή όλων των αναγκαίων κατά περί¬ 
πτωση μέτρων και μέσων για την ανάπτυξη και προστασία 
της φυτικής παραγωγής, προς επίτευξη των στόχων του 
προγράμματος γεωργικής ανάπτυξης. 

Η ανάπτυξη της καλλιέργειας των κηπευτικών, της αν¬ 
θοκομίας, και των αρωματικών φυτών, με την υλοποίηση 
των μέτρων και προγραμμάτων που κάθε φορά ισχύουν. 

Η εφαρμογή προγραμμάτων αναδιάρθρωσης καλλιερ¬ 
γειών. 

Η παρακολούθηση και η μέριμνα εφαρμογής της τεχνο¬ 
λογικής εξέλιξης στον τομέα της τεχνικής των διαφορών 
καλλιεργειών. 

Η συνεργασία με ενώσεις, συνεταιρισμούς, ομάδες πα¬ 
ραγωγών για την προώθηση των προγραμμάτων και την 
παρακολούθηση της δράσης των ομάδων παραγωγών. 

Η ανάπτυξη των δενδροκαλλιεργειών και η ρύθμιση 
σχετικών θεμάτων. 

Η εφαρμογή των κανόνων ποιότητας-τυποποίησης καιη 
διενέργεια ποιοτικού ελέγχου νωπών και μεταποιημένων 
γεωργικών προϊόντων. 

Η ανάπτυξη της αμπελοκαλλιέργειας, η παροχή τεχνι¬ 
κών οδηγιών και ενημέρωση επί των τελευταίων ερευνη¬ 
τικών δεδομένων στην καλλιέργεια αμπελιού. 

Η εφαρμογή των προβλεπόμενων διαδικασιών και ελέγ¬ 
χων για την χορήγηση ενισχύσεων στην αμπελοκαλλιέργεια, 
σε συνεργασία με το Τμήμα Εισοδηματικών Ενισχύσεων. 

Η κατάρτιση και περιοδική ενημέρωση των ειδικών μη¬ 
τρώων σύμφωνα μετους κοινοτικούς κανονισμούς (αμπε¬ 
λουργικό μητρώο, ελαιοκομικό μητρώο κ.λπ.). 

Η έγκριση λειτουργικότητας αγροτικών αυτοκινήτων, 
γεωργικών κτισμάτων και παρεκκλίσεων ανέγερσης των. 

Το Τμήμα Φυτικής Παραγωγής απαρτίζεται από τα πα¬ 
ρακάτω Γ ραφεία: 

βΐ) Γραφείο Κηπευτικών, Ανθέων και ποιοτικού ελέγχου 
νωπών και επεξεργασμένων φυτικών προϊόντων. 

β2) Γ ραφείο Δενδρωδών καλλιεργειών, Αμπελουργίας, 
φυτών μεγάλης καλλιέργειας, αρωματικών φυτών και 
ομάδων παραγωγών. 

Γ. ΤΜΗΜΑ ΖΩΙΚΗΣ ΠΑΡΑΓΩΓΗΣ 

Στις αρμοδιότητες του Τμήματος ανήκουν: 

Η κατάρτιση και εφαρμογή προγραμμάτων ανάπτυξης 
σε όλο το φάσμα της ζωικής παραγωγής. 


Η παρακολούθηση των προβλημάτων της ζωικής παρα¬ 
γωγής στο νομό, η εισήγηση λήψης μέτρων και εφαρμο¬ 
γής τους. 

Η παρακολούθηση και η μέριμνα εφαρμογής της τεχνο¬ 
λογικής εξέλιξης στον τομέα των ζωοτεχνικών εφαρμο¬ 
γών και εξοπλισμών των διαφόρων εκτροφών. 

Η μέριμνα για την δημιουργία κτηνοτροφικών ζωνών, 
την βελτίωση των σταυλικών εγκαταστάσεων και η υλο¬ 
ποίηση προγραμμάτων μετεγκατάστασης κτηνοτροφι¬ 
κών μονάδων. 

Η σύνταξη πινάκων αναγκών διατροφής και η κατάρτι¬ 
ση υποδειγματικών σιτηρεσίων καθώς και η σχετική ενη¬ 
μέρωση των κτηνοτροφικών εκμεταλλεύσεων. 

Η υλοποίηση προγραμμάτων γενετικής βελτίωσης ζώ¬ 
ων, σε συσχετισμό με τον έλεγχο αποδόσεων των ζώων 
και των απογόνων αυτών. 

Η υλοποίηση προγραμμάτων διατήρησης, βελτίωσης 
και ανάπτυξης αυτοχθόνων φυλών ζώων καθώς και η μέ¬ 
ριμνα διάδοσης ενδεδειγμένων για το νομό φυλών. 

Η υλοποίηση προγραμμάτων ποιοτικής βελτίωσης της 
παραγωγής και εμπορίας κτηνοτροφικών και μελισσοκο- 
μικών προϊόντων. 

Η συμμετοχή με συναρμόδιες υπηρεσίες στον έλεγχο 
της ποιότητας και της καταλληλότητας των διακινούμε - 
νων ζωοτροφών. 

Η σύνταξη και η υλοποίηση προγραμμάτων βελτίωσης 
και διαχείριση βοσκοτόπων. 

Η μέριμνα για την ανάπτυξη της μελισσοκομίας και η 
ρύθμιση σχετικών θεμάτων. 

Η λήψη και εφαρμογή των απαραίτητων μέτρων για την 
εξασφάλιση της ορθής εφαρμογής των διαδικασιών και 
ελέγχων για την χορήγηση των ενισχύσεων στην κτηνο¬ 
τροφία με την συνεργασία και την κατεύθυνση του τμή¬ 
ματος παρεμβάσεων - εισοδηματικών ενισχύσεων. 

Η εφαρμογή των εθνικών και ευρωπαϊκών προγραμμά¬ 
των προώθησης ανάπτυξης και βελτίωσης αλιευτικής πα¬ 
ραγωγής και υδατοκαλλιεργειών. 

Το Τμήμα Ζωικής Παραγωγής απαρτίζεται από τα πα¬ 
ρακάτω Γ ραφεία: 

γΐ) Γ ραφείο Κτηνοτροφίας - Μελισσοκομίας 

γ2) Γ ραφείο Αλιείας και Υδατοκαλλιεργειών 

Δ. ΤΜΗΜΑ ΦΥΤΟ ΠΡΟΣΤΑΣΙΑΣ 
ΚΑΙ ΠΡΟΣΤΑΣΙΑΣ ΠΕΡΙΒΑΛΛΟΝΤΟΣ 

Στις αρμοδιότητες του τμήματος ανήκουν: 

Η παρακολούθηση των εξελίξεων, μέσων, μεθόδων και 
τεχνικών στον τομέα της προστασίας των καλλιεργούμε¬ 
νων φυτών από διάφορους εχθρούς, ασθένειες και ζιζά¬ 
νια. 

Η παροχή οδηγιών και ο έλεγχος στους αγρότες για κα¬ 
ταπολέμηση και ορθή χρήση των φυτοπροστατευτικών 
ουσιών. 

Η υλοποίηση προγραμμάτων καταπολέμησης δάκου, 
αρουραίων, ακριδών και λοιπών υποχρεωτικών ή συλλο¬ 
γικών καταπολεμήσεων. 

Η κατάρτιση και εφαρμογή ειδικών προγραμμάτων φυ¬ 
τοπροστασίας και ολοκληρωμένης καταπολέμησης, έκ¬ 
δοση και ανανέωση αδειών λειτουργίας καταστημάτων 
φυτοπροστατευτικών προϊόντων και ο έλεγχος ορθής λει¬ 
τουργίας τους. 

Ο έλεγχος των εταιρειών παραγωγής-συσκευασίας φυ¬ 
τοπροστατευτικών ουσιών, καθώς και ο έλεγχος διακίνη¬ 
σης των ουσιών αυτών. 

Ο φυτοϋγειονομικός έλεγχος φυτωρίων, παραγόμενων 
και διακινούμενων φυτικών προϊόντων. 

Ο έλεγχος υπολειμμάτων φυτοπροστατευτικών ουσιών 
και η διενέργεια διαφόρων δειγματοληψιών για το σκοπό 
αυτό. 

Η εποπτεία σε πειράματα φυτοπροστασίας σε συνερ¬ 
γασία με άλλους φορείς. 

Η βιολογική γεωργία, η ένταξη γεωργικών εκμεταλλεύ¬ 
σεων στο πρόγραμμα αυτό και η διενέργεια των τακτικών 
επιτόπιων ελέγχων και δειγματοληψιών που προβλέπο- 
νται από τους σχετικούς κανονισμούς. 

Ο έλεγχος των καταστημάτων πώλησης και γενικότερα 
η διακίνηση βιολογικών προϊόντων. 

Η υλοποίηση προγραμμάτων με σκοπό τη διατήρηση 
και βελτίωση της οικολογικής ισορροπίας. 

Η συμμετοχή με συναρμόδιες υπηρεσίες σε επιτροπές 
και ομάδες εργασίας για δράσεις που έχουν σχέση με την 
προστασία του περιβάλλοντος. 

Η μέριμνα για την προστασία, ανάδειξη και αξιοποίηση 
του δασικού περιβάλλοντος σε συνεργασία με συναρμό¬ 
διες υπηρεσίες. 

Το Τμήμα Φυτοπροστασίας και Προστασίας Περιβάλ¬ 
λοντος απαρτίζεται από τα παρακάτω γραφεία: 

Δ1) Γραφείο Φυτοπροστασίας και Φυτουγειονομικού 
ελέγχου 

Δ2) Γραφείο Βιολογικών καλλιεργειών και προστασίας 
περιβάλλοντος 

Ε. ΤΜΗΜΑ ΕΙΣΟΔΗΜΑΤΙΚΩΝ ΕΝΙΣΧΥΣΕΩΝ 

Στις αρμοδιότητες του τμήματος ανήκουν: 

Η εφαρμογή του θεσμού των εγγυήσεων και της τήρη¬ 
σης των διαδικασιών των παρεμβάσεων στα πλαίσια της 
Κ.Α.Π. της Ευρωπαϊκής Ένωσης όπως αυτές καθορίζο¬ 
νται κάθε φορά από τους σχετικούς κοινοτικούς κανονι¬ 
σμούς και αφορούν παροχή χρηματικών ενισχύσεων για 
την στήριξη των εισοδημάτων των Γεωργικών Εκμεταλ¬ 
λεύσεων, αποσύρσεις ή αποθεματοποιήσεις γεωργικών 
προϊόντων που αποσκοπούν στην ομαλοποίηση των συν¬ 
θηκών εμπορίας στην αγορά. 

Η διεκπεραίωση στο επίπεδο του νομού σε συνεργασία 
με συναρμόδια τμήματα της Ν.Α.Λ. στο μέρος που τις 
αφορά, του συνόλου της άσκησης των αρμοδιοτήτων του 
νεοσύστατου Οργανισμού Πληρωμών & Ελέγχου Κοινο¬ 
τικών Ενισχύσεων Προσανατολισμού Εγγυήσεων 
(Ο.Π.Ε.ΚΕ.Π.Ε.) που ανατέθηκαν στις Ν.Α. της χώρας, 
δραστηριότητες που θα διεκπεραιώνονται σύμφωνα με 
τα κριτήρια του ΚΑΝ (Ε.Ε.) 1663/95 της επιτροπής όπως 
αυτός θα ισχύει κάθε φορά. 

Η παρακολούθηση και εφαρμογή του ολοκληρωμένου 
συστήματος διαχείρισης και ελέγχων. 

Η ενημέρωση των παραγωγών, των συνεταιριστικών 
οργανώσεων και λοιπών Νομικών προσώπων για τις εκά- 
στοτε ρυθμίσεις που αναφέρονται σε όλες τις ενισχύσεις 
των γεωργικών προϊόντων από Κοινοτικούς και Εθνικούς 
πόρους. 

Η ιδιωτική αποθεματοποίηση ελαιολάδου. 

Η δωρεάν διανομή παρεμβατικών προϊόντων στους 
άπορους της χώρας. 

Ο έλεγχος της παραγωγής - τυποποίησης και η ανα¬ 
γνώριση των προϊόντων προστατευόμενης ονομασίας 
(ΠΟΠ ΓΕ) φυτικής και ζωικής προέλευσης. 


Το Τμήμα Παρεμβάσεων Εισοδηματικών Ενισχύσεων 
απαρτίζεται από τα παρακάτω Γ ραφεία: 

εΐ) Γ ραφείο χορήγησης εισοδηματικών ενισχύσεων 

ε3) Γ ραφείο Ολοκληρωμένου συστήματος διαχείρισης 
και ελέγχων (Ο.Σ.Δ.Ε. κ.λπ.) 

ΣΤ. ΤΜΗΜΑ ΕΓΓΕΙΩΝ ΒΕΛΤΙΩΣΕΩΝ 
ΚΑΙ ΥΔΡΟΟΙΚΟΝΟΜΙΑΣ 

Στις αρμοδιότητες του Τμήματος ανήκουν: 

Ο εντοπισμός, αξιολόγηση και ιεράρχηση των αναγκών 
εκτέλεσης της πάσης φύσεως εγγειοβελτιωτικών έργων 
σε συνεργασία με την Διεύθυνση Σχεδιασμού & Προ¬ 
γραμματισμού και η παρακολούθησή λειτουργίας των. 

Η σύνταξη αναγνωριστικών εκθέσεων και γεωργοοικο- 
νομικών, εδαφολογικών, περιβαλλοντικών και υδρογεω¬ 
λογιών μελετών και η έγκριση των μελετών αυτών. 

Η σύσταση, εποπτεία, επέκταση, κατάργηση και ο έλεγ¬ 
χος των ΤΟΕΒ του Νομού. 

Η διαχείριση προστασία και ανάπτυξη υδάτινων πόρων 
και η χορήγηση των σχετικών αδειών. 

Η παρακολούθηση μετεωρολογικών σταθμών και η συ¬ 
γκέντρωση και επεξεργασία των μετεωρολογικών δεδο¬ 
μένων. 

Η αποζημίωση ζημιών και φθορών από την κατασκευή 
αρδευτικών έργων. 

Ο αγροτικός εξηλεκτρισμός, προγράμματα αξιοποίη¬ 
σης ενέργειας. 

Η ταξινόμηση, απογραφή και έλεγχος γεωργικών μηχα¬ 
νημάτων, ο έλεγχος ικανότητας και η χορήγηση πτυχίων 
χειριστών γεωργικών μηχανημάτων. 

Ο έλεγχος και πιστοποίηση σκοπιμότητας μηχανολογι¬ 
κού εξοπλισμού γεωργικών εκμεταλλεύσεων και έκδοση 
βεβαιώσεων αναγκαιότητας κατασκευής εγγειοβελτιωτι¬ 
κών έργων. 

Το Τμήμα Εγγείων Βελτιώσεων και Υδροοικονομίας 
απαρτίζεται από τα παρακάτω Γ ραφεία: 

στί) Γ ραφείο διαχείρισης Υδάτινων πόρων και Υδρογε¬ 
ωλογίας 

στ2) Γ ραφείο εκμηχάνισης και εξοπλισμού στην Γ εωρ- 
γία 

Ζ. ΤΜΗΜΑ ΠΟΛΙΤΙΚΗΣ ΓΗΣ 
ΚΑΙ ΥΠΟΣΤΗΡΙΞΗΣ ΕΡΓΟΥ ΤΗΣ Δ/ΝΣΗΣ 

Στις αρμοδιότητες του Τ μήματος ανήκουν: 

Θέματα εποικισμού - αναδασμού που ρυθμίζονται από 
την Αγροτική Νομοθεσία. 

Η αγροτική και κτηνοτροφική αποκατάσταση. 

Η παραχώρηση αγροτικών εκτάσεων σε Κρατικές Υπη¬ 
ρεσίες, Φυσικά ή Νομικά Πρόσωπα Δημοσίου ή Ιδιωτικού 
Δικαίου, Οργανισμούς του Δημόσιου Τομέα, Ιδρύματα ή 
Σωματεία που εκπληρώνουν κοινωφελείς σκοπούς και σε 
Φυσικά ή Νομικά Πρόσωπα για την ίδρυση ή επέκταση 
επαρχιακών βιομηχανιών ή βιοτεχνιών και κτηνοτροφικών 
εκμεταλλεύσεων. 

Η παραχώρηση αυθαίρετα κατεχόμενων εκτάσεων. 

Η εκμίσθωση κοινόχρηστων και διαθέσιμων εκτάσεων. 

Η εκποίηση κοινόχρηστων και διαθέσιμων εποικιστικών 
εκτάσεων. 

Η ανταλλαγή εποικιστικών εκτάσεων με απαλλοτριω- 
θείσες λόγω δημόσιας ωφέλειας. 

Η μεταβίβαση εκτάσεων στους ΟΤΑ. 

Η προστασία εκτάσεων από αυθαίρετες καταλήψεις. 

Η έκδοση, διόρθωση, ακύρωση τίτλων κυριότητας. 

Η βεβαίωση και παρακολούθηση είσπραξης τιμήματος 
που προκύπτει από την παραχώρηση και εκμίσθωση εκτά¬ 
σεων. 

Η χορήγηση άδειας για εκποίηση εκτάσεων. 

Η αναδιανομή της γης και η μεγέθυνση των γεωργικών 
εκμεταλλεύσεων. 

Θέματα Υποστήριξης έργου της Δ/νσης. 

Γραμματειακή υποστήριξη της Δ/νσης (πρωτόκολλο, 
διεκπεραίωση, αλληλογραφία, τήρηση αρχείου). 

Η συνεργασία με το τμήμα Διοικητικής μέριμνας Δ/νσης 
Διοικητικών Υπηρεσιών καιτηνΔ/νση Οικονομικών Υπηρε¬ 
σιών για την διεκπεραιώσει και οικονομικών λειτουργιών. 

Μηχανογραφική υποστήριξη της Υπηρεσίας για την κα¬ 
ταβολή πάσης φύσεως Εθνικών και Κοινοτικών Ενισχύσε¬ 
ων, επιδοτήσεων, πριμοδοτήσεων των μηχανοργανωμέ- 
νων προγραμμάτων Υπουργείου Γεωργίας. 

Ο λογιστικός έλεγχος δικαιολογητικών και λοιπών πα¬ 
ραστατικών στοιχείων χορήγησης οικονομικών ενισχύσε¬ 
ων, επιδοτήσεων, πριμοδοτήσεων διαρθρωτικών προ¬ 
γραμμάτων. 

Το οικονομικό μέρος του προγράμματος καταπολέμη¬ 
σης του Δάκου της ελιάς. 

Ο λογιστικός έλεγχος και η καταβολή των επιδομάτων 
των ειδικών λογαριασμών του Υπ. Γ εωργίας στους υπαλ¬ 
λήλους της Υπηρεσίας. 

Ο λογιστικός έλεγχος των ΤΟΕΒ του Νομού σε συνερ¬ 
γασία με το Τμήμα Εγγείων Βελτιώσεων. 

Η προμήθεια, αποθήκευση, συντήρηση και διάθεση υλι¬ 
κών και οργάνων για το πρόγραμμα καταπολέμησης του 
δάκου της ελιάς. 

Η. ΑΠΟΚΕΝΤΡΩΜΕΝΑ ΤΜΗΜΑΤΑ 
ΚΑΙ ΓΡΑΦΕΙΑ ΑΓΡΟΤΙΚΗΣ ΑΝΑΠΤΥΞΗΣ 

ηΐ) Τμήμα Αγροτικής Ανάπτυξης Ιεράπετρας 
η2) Τμήμα Αγροτικής Ανάπτυξης Σητείας 
η3) Γ ραφείο Αγροτικής Ανάπτυξης Αγίου Νικολάου 
η4) Γ ραφείο Αγροτικής Ανάπτυξης Νεάπολης 
η5) Γ ραφείο Αγροτικής Ανάπτυξης Τζερμιάδω 
η6) Γ ραφείο Αγροτικής Ανάπτυξης Κούτσουρά 
Την λειτουργία των Τμημάτων Αγροτικής Ανάπτυξης θα 
συντονίζει το Τμήμα Τεκμηρίωσης Προγραμμάτων & Ενη¬ 
μέρωσης το οποίο θα εποπτεύει επίσης τα γραφεία Γε- 
ωργικής Ανάπτυξης του Νομού. 

Στις αρμοδιότητες των Τμημάτων και Γ ραφείων Αγροτι¬ 
κής Ανάπτυξης περιλαμβάνεται η τοπική εφαρμογή του 
αντικειμένου της Διεύθυνσης που εξειδικεύεται σύμφωνα 
με τις εκάστοτε οδηγίες των αρμοδίων τμηματαρχών και 
Διευθυντού της Υπηρεσίας. 

ΜΕΡΟΣ ΤΡΙΤΟ 
ΠΡΟΣΩΠΙΚΟ 
ΚΕΦΑΛΑΙΟ Α 
ΜΟΝΙΜΟ ΠΡΟΣΩΠΙΚΟ 

Στο Αρθρο 18 

Κλάδοι Κατηγορίας ΤΕ (ως έχει τροποποιηθεί προστί¬ 
θεται) 

Τεχνολόγων Ιχθυολόγων θέσεις 1 
ΚΕΦΑΛΑΙΟ Γ 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 
Αρθρο 24 

Ορισμό Προϊσταμένων 

Οι Προϊστάμενοι στη Δ/νση και στα τμήματα Αγροτικής 
Ανάπτυξης τροποποιούνται ως εξής: 


ΟΡΓΑΝΙΚΗ ΜΟΝΑΔΑ ΠΡΟΪΣΤΑΜΕΝΟΣ 

Δ/νση Αγροτικής Ανάπτυξης ΠΕ Γεωπόνος 

Τμήμα Τεκμηρίωσης- Προγραμμάτων 
και ενημέρωσης ΠΕ Γ εωπόνος 

Τμήμα Φυτικής Παραγωγής ΠΕ Γεωπόνος 

Τμήμα Ζωικής Παραγωγής ΠΕ Γεωπόνος 

Τμήμα Φυτοπροστασίας και 
Προστασίας Περιβάλλοντος ΠΕ Γεωπόνος 

Τμήμα Εισοδηματικών Ενισχύσεων ΠΕ Γεωπόνος 

Τ μήμα Πολιτικής γης και 

Υποστήριξης Εργου της Δ/νσης ΠΕ Διοικητικού 

ή ΠΕ Οικονομικού 

ή ΠΕ Διοικητικού - 

Οικονομικού 

ή ΤΕ Διοικητικού 

Λογιστικού 

Τμήμα Αγροτικής Ανάπτυξης ΠΕ Γεωπόνος 

Ιεράπετρας 

Τμήμα Αγροτικής Ανάπτυξης ΠΕ Γεωπόνος 

Σητείας 

Κατά τα λοιπά ισχύει ο Οργανισμός της Ν.Α. 

Λασιθίου σύμφωνα με το ΦΕΚ 315/25.4.1995 με τις τρο¬ 
ποποιήσεις που έγινε. 

Δεν προκαλείται δαπάνη από τις διατάξεις αυτές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος 12 Φεβρουάριου 2004 

Ο Πρόεδρος του Ν.Σ. 

ΘΕΟΔΩΡΟΣ ΠΑΤΕΡΑΚΗΣ 


Αριθ.2021 (6) 

Τροποποίηση διατάξεων του άρθρου 21 του Κανονισμού 

Εσωτερικής Οργάνωσης και Λειτουργίας ΟΛΟ ΑΕ κ.λπ. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ Ο.Λ.Θ. Α.Ε. 

(ΣΥΝΕΔΡΙΑΣΗ 122η) 

Έχοντας υπόψη: 

1. Τις διατάξεις του άρθρου ένατου του Ν. 2688/99 για 
τη μετατροπή του Οργανισμού Λιμένος Θεσσαλονίκης 
από Ν.Π.Δ.Δ. σε Α.Ε. (ΦΕΚ 40/1.3.99 τ.Α), όπως ισχύει. 

2. Τις διατάξεις της παρ.2ιζ του άρθρου 12του Κωδικο- 
ποιημένου Καταστατικού της Εταιρείας, που αφορά στις 
αρμοδιότητες του Διοικητικού Συμβουλίου της Ο.Λ.Θ. Α.Ε. 

3. Τον Κανονισμό Εσωτερικής Οργάνωσης και Λειτουρ¬ 
γίας (Κ.Ε.Ο.Λ.) της Εταιρείας (Απόφαση Διοικητικού Συμ¬ 
βουλίου με αριθμό 1575/22.1.2003), που δημοσιεύθηκε 
στο ΦΕΚ 213/25.2.2003 τ. Β. 

4. Τη θετική γνώμη της Ομοσπονδίας Υπαλλήλων Λιμέ¬ 
νων Ελλάδος, (ΟΜ.Υ.Λ.Ε.) όπως αυτή διατυπώθηκε στο 
4/16.1.2004 έγγραφό της. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού και του προϋπολογισμού της Εταιρείας. 

6. Την εισήγηση του Διευθύνοντος Συμβούλου, καθώς 
καιτις απόψειςτου Προέδρου και των μελώντου, αποφα¬ 
σίζει: 

Εγκρίνειτηντροποποίησητου εδαφίου ιατηςπαρ. 3του 
άρθρου 21 του Κανονισμού Εσωτερικής Οργάνωσης και 
Λειτουργίας και την προσθήκη στο τέλος του εδαφίου ια 
της φράσης: ....ή προσωρινή Κατηγορία Θετικών Επιστη- 




7514 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μών” Πανεπιστημιακής Εκπαίδευσης ειδικότητας Χημι¬ 
κού. 

Εγκρίνει την τροποποίηση της παρ. 5 του άρθρου 21 
του Κανονισμού Εσωτερικής Οργάνωσης και Λειτουρ¬ 
γίας και την προσθήκη στο τέλος της παρ. 5 της φρά¬ 
σης: όσον δε αφορά τη θέση Προϊσταμένου του Τμή¬ 
ματος του εδαφίου ε της παρ. 3, αυτή δύναται να καλύ¬ 
πτεται και από υπάλληλο της Κατηγορίας Ναυτικού 


Προσωπικού με την ειδικότητα του Μηχανικού Εμπορι¬ 
κού Ναυτικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 10 Φεβρουάριου 2004 

Ο Πρόεδρος του Δ.Σ. 

ΑΝΤΩΝΙΟΣ ΒΑΦΕΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




